CELEX: 62011CA0318
Language: da
Date: 2012-10-25 00:00:00
Title: Forenede sager C-318/11 og C-319/11: Domstolens dom (Ottende Afdeling) af 25. oktober 2012 — Daimler AG (sag C-318/11) og Widex A/S (sag C-319/11) mod Skatteverket (anmodning om præjudiciel afgørelse fra Förvaltningsrätten i Falun — Sverige) (Det fælles merværdiafgiftssystem — direktiv 2006/112/EF — artikel 170 og 171 — ottende momsdirektiv — artikel 1 — direktiv 2008/9/EF — artikel 3, litra a) — foranstaltninger til tilbagebetaling af merværdiafgift til afgiftspligtige personer, der ikke er etableret i indlandet — afgiftspligtig person, som er etableret i en medlemsstat, og som i en anden medlemsstat alene har aktiviteter i form af teknisk testvirksomhed eller forskning)

22.12.2012   
            
            
               DA
            
            
               Den Europæiske Unions Tidende
            
            
               C 399/5
            
         Domstolens dom (Ottende Afdeling) af 25. oktober 2012 — Daimler AG (sag C-318/11) og Widex A/S (sag C-319/11) mod Skatteverket (anmodning om præjudiciel afgørelse fra Förvaltningsrätten i Falun — Sverige)
   (Forenede sager C-318/11 og C-319/11) (1)
   
   (Det fælles merværdiafgiftssystem - direktiv 2006/112/EF - artikel 170 og 171 - ottende momsdirektiv - artikel 1 - direktiv 2008/9/EF - artikel 3, litra a) - foranstaltninger til tilbagebetaling af merværdiafgift til afgiftspligtige personer, der ikke er etableret i indlandet - afgiftspligtig person, som er etableret i en medlemsstat, og som i en anden medlemsstat alene har aktiviteter i form af teknisk testvirksomhed eller forskning)
   2012/C 399/07
   Processprog: svensk
   
      Den forelæggende ret
   
   Förvaltningsrätten i Falun
   
      Parter i hovedsagen
   
   
      Sagsøgere: Daimler AG (sag C-318/11) og Widex A/S (sag C-319/11)
   
      Sagsøgt: Skatteverket
   
      Sagens genstand
   
   (C-318/11)
   Anmodning om præjudiciel afgørelse — Förvaltningsrätten i Falun — fortolkning af artikel 170 og 171 i Rådets direktiv 2006/112/EF af 28. november 2006 om det fælles merværdiafgiftssystem (EUT L 347, s. 1), og artikel 1 og 2 i Rådets ottende direktiv 79/1072/EØF af 6. december 1979 om harmonisering af medlemsstaternes lovgivning om omsætningsafgifter — foranstaltninger til tilbagebetaling af merværdiafgift til afgiftspligtige personer, der ikke er etableret i indlandet (EFT L 331, s. 11), samt artikel 2, 3 og 5 i Rådets direktiv 2008/9/EF af 12. februar 2008 om detaljerede regler for tilbagebetaling af moms i henhold til direktiv 2006/112/EF til afgiftspligtige personer, der ikke er etableret i tilbagebetalingsmedlemsstaten, men i en anden medlemsstat (EUT L 44, s. 23) — bilproducent med hjemsted i medlemsstat A, der har foretaget visse erhvervelser i medlemsstat B, for ved hjælp af sit datterselskab, der er etableret i denne medlemsstat, at foretage vintertests af sine køretøjer med henblik på salg af disse i medlemsstat A — datterselskab, der ejes 100 % af bilproducenten, og hvis hovedformål er at stille lokaler, testbaner og ydelser i tilknytning til testvirksomheden i medlemsstat B til rådighed for moderselskabet, hvilket er nødvendigt for den økonomiske virksomhed, der udøves af moderselskabet i etableringsmedlemsstaten — spørgsmålet om bilproducenten har fast forretningssted i medlemsstat B eller ej
   (C-319/11)
   Anmodning om præjudiciel afgørelse — Förvaltningsrätten i Falun — fortolkning af artikel 170 og 171 i Rådets direktiv 2006/112/EF af 28. november 2006 om det fælles merværdiafgiftssystem, og artikel 1 og 2 i Rådets ottende direktiv 79/1072/EØF af 6. december 1979 om harmonisering af medlemsstaternes lovgivning om omsætningsafgifter — foranstaltninger til tilbagebetaling af merværdiafgift til afgiftspligtige personer, der ikke er etableret i indlandet — selskab med hjemsted i medlemsstat A, der producerer høreapparater, og som har erhvervet varer og tjenesteydelser i medlemsstat B til brug for den virksomhed, der udøves af selskabets afdeling for forskning i audiologi i denne sidstnævnte medlemsstat og hvis personale er ansat af dette selskab — spørgsmålet om selskabet, der producerer høreapparater, har fast forretningssted i medlemsstat B eller ej
   
      Konklusion
   
   
               1)
            
            
               En merværdiafgiftspligtig person, som er etableret i en medlemsstat, og som i en anden medlemsstat alene udfører teknisk testvirksomhed eller forskningsarbejder, men ikke afgiftspligtige transaktioner, kan ikke anses for, i denne anden medlemsstat, at råde over et »fast forretningssted, hvorfra virksomheden er blevet udøvet«, som omhandlet i artikel 1 i Rådets ottende direktiv 79/1072/EØF af 6. december 1979 om harmonisering af medlemsstaternes lovgivning om omsætningsafgifter — foranstaltninger til tilbagebetaling af merværdiafgift til afgiftspligtige personer, der ikke er etableret i indlandet, som ændret ved Rådets direktiv 2006/98/EF af 20. november 2006, og artikel 3, litra a), i Rådets direktiv 2008/9/EF af 12. februar 2008 om detaljerede regler for tilbagebetaling af moms i henhold til direktiv 2006/112/EF til afgiftspligtige personer, der ikke er etableret i tilbagebetalingsmedlemsstaten, men i en anden medlemsstat.
            
         
               2)
            
            
               Denne fortolkning berøres ikke, i en situation som den, der foreligger i tvisten i hovedsagen i sag C-318/11, af den omstændighed, at den afgiftspligtige person i tilbagebetalingsmedlemsstaten råder over et helejet datterselskab, hvis formål næsten udelukkende er at levere forskellige ydelser til den pågældende person til brug for den udførte tekniske testvirksomhed.
            
         
      (1)  EUT C 269 af 10.9.2011.